સાબરકાંઠા જિલ્લાના તલોદ તાલુકાના મોટા ચેખલા ગામની સીમમાં રવિવારે ઢોર ચરાવવાની બાબતમાં ભરવાડ સમાજના બે જૂથો વચ્ચે ધિંગાણુ ખેલાતા અને લાકડીઓ દ્વારા એકબીજા પર હુમલા કરાતા કેટલાક શખ્સોને ઇજાઓ પહોંચી હતી. હુમલાની ઘટના દરમિયાન બંને જૂથો દ્વારા એકબીજાની જાનથી મારવાની ધમકીઓ અપાતા બંને જૂથો દ્વારા તલોદ પોલીસ સ્ટેશનમાં સામસામી ફરિયાદો કરાતા પોલીસે બંને જૂથોની ફરિયાદ આધારે કુલ ૨૦ વ્યકિતઓ વિરૂધ્ધ ગુનો દર્જ કરી ઘટનાની તપાસ હાથ ધરી છે.